พระราชกฤษฎีกาเงินสวัสดิการเกี่ยวกับเงินเพิ่มค่าครองชีพชั่วคราว (ฉบับที่ 2) พ.ศ.2522
ตราพระบรมราชโองการ
ตราพระบรมราชโองการ
พระราชกฤษฎีกา
เงินสวัสดิการเกี่ยวกับเงินเพิ่มค่าครองชีพชั่วคราว
(ฉบับที่ 2)
พ.ศ.
2522
----------

ภูมิพลอดุลยเดช ป.ร.

ให้ไว้ ณ วันที่ 15 ธันวาคม พ.ศ. 2522

เป็นปีที่ 34 ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้ประกาศ
ว่า

โดยที่เป็นการสมควรแก้ไขเพิ่มเติมพระราชกฤษฎีกาเงินสวัสดิการเกี่ยวกับเงินเพิ่มค่าครองชีพชั่ว
คราว

อาศัยอำนาจตามความในมาตรา 159
ของรัฐธรรมนูญแห่งราชอาณาจักรไทย มาตรา 3 แห่ง
พระราชบัญญัติการกำหนดหลักเกณฑ์
เกี่ยวกับการจ่ายเงินบางประเภทตามงบประมาณรายจ่าย พ.ศ.2518
มาตรา 29 แห่งพระราชบัญญัติระเบียบข้าราชการพลเรือน พ.ศ.
2518 มาตรา 8 แห่งพระราชบัญญัติ
ระเบียบข้าราชการฝ่ายตุลาการ พ.ศ. 2521 มาตรา 8
แห่งพระราชบัญญัติข้าราชการฝ่ายอัยการ พ.ศ.
2521 มาตรา 7
แห่งพระราชบัญญัติข้าราชการตำรวจ พ.ศ. 2521 และมาตรา 14 แห่งพระราชบัญญัติ
ระเบียบข้าราชการทหาร พ.ศ. 2521 จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้
ดังต่อไปนี้

มาตรา 1 พระราชกฤษฎีกานี้เรียกว่า `พระราชกฤษฎีกาเงินสวัสดิการเกี่ยวกับเงินเพิ่มค่าครองชีพ
ชั่วคราว (ฉบับที่ 2) พ.ศ. 2522'

มาตรา 2 พระราชกฤษฎีกานี้ให้ใช้บังคับตั้งแต่วันที่ 1 มกราคม พ.ศ. 2523
เป็นต้นไป

มาตรา 3 ให้ยกเลิกความในมาตรา 5
แห่งพระราชกฤษฎีกาเงินสวัสดิการเกี่ยวกับเงินเพิ่มค่าครอง
ชีพชั่วคราว พ.ศ. 2521และให้ใช้ความต่อไปนี้แทน

`มาตรา 5 ภายใต้บังคับมาตรา 6 และมาตรา 6 ทวิ

(1) ข้าราชการหรือลูกจ้างซึ่งได้รับเงินเดือนหรือค่าจ้างไม่เกินเดือนละสี่พันแปดร้อยบาท ทั้งนี้
เมื่อหักเงินเบิกลดเนื่องจากการปรับชั้นเงินเดือน (ถ้ามี)
ออกแล้ว ให้ได้รับ พ.ช.ค.
ในอัตราเดือนละ
สองร้อยบาท

(2) ข้าราชการหรือลูกจ้างซึ่งได้รับเงินเดือนหรือค่าจ้างรวมกับ พ.ช.ค. ตาม
(1) แล้ว ถ้ายัง
ไม่เกินเดือนละหนึ่งพันเก้าร้อยสามสิบบาทให้ได้รับ พ.ช.ค.
เพิ่มขึ้นอีกในอัตราเดือนละเจ็ดสิบบาท

การคำนวณอัตราค่าจ้างรายวันหรือรายชั่วโมงเป็นรายเดือนเพื่อประโยชน์ตาม (1)
และ (2) ให้
เป็นไปตามระเบียบที่กระทรวงการคลังกำหนด'

มาตรา 4 ให้ยกเลิกความในมาตรา 6
แห่งพระราชกฤษฎีกาเงินสวัสดิการเกี่ยวกับเงินเพิ่มค่าครอง
ชีพชั่วคราว พ.ศ. 2521และให้ใช้ความต่อไปนี้แทน

`มาตรา 6 ข้าราชการหรือลูกจ้างดังต่อไปนี้ ไม่มีสิทธิได้รับ พ.ช.ค.

(1)
ข้าราชการซึ่งได้รับเงินเพิ่มพิเศษสำหรับข้าราชการซึ่งมีตำแหน่งหน้าที่ประจำอยู่ในต่างประเทศ

(2)
ข้าราชการหรือลูกจ้างซึ่งได้รับเงินเดือนหรือค่าจ้างเกินเดือนละสี่พันแปดร้อยบาท โดยหักเงิน
เบิกลดเนื่องจากการปรับชั้นเงินเดือน (ถ้ามี) ออกแล้ว หากถูกลงโทษตัดเงินเดือนหรือค่าจ้างจนเป็น
เหตุให้ได้รับเงินเดือนหรือค่าจ้างไม่เกินเดือนละสี่พันแปดร้อยบาท'

มาตรา 5 ให้เพิ่มความต่อไปนี้เป็นมาตรา 6 ทวิ แห่งพระราชกฤษฎีกาเงินสวัสดิการเกี่ยวกับเงิน
เพิ่มค่าครองชีพชั่วคราว พ.ศ. 2521

`มาตรา 6 ทวิ ข้าราชการหรือลูกจ้างซึ่งได้รับเงินเดือนหรือค่าจ้างรวมกับ
พ.ช.ค. ตามมาตรา
5 (1) เกินเดือนละหนึ่งพันเก้าร้อยสามสิบบาท
หากถูกลงโทษตัดเงินเดือนหรือค่าจ้างจนเป็นเหตุให้ได้
รับเงินเดือนหรือค่าจ้างรวมกับ พ.ช.ค.
ดังกล่าวไม่เกินเดือนละหนึ่งพันเก้าร้อยสามสิบบาท ไม่มีสิทธิได้
รับ พ.ช.ค. ตามมาตรา 5 (2)'
ผู้รับสนองพระบรมราชโองการ

ส. โหตระกิตย์
 รองนายกรัฐมนตรี

หมายเหตุ:- เหตุผลในการประกาศใช้พระราชกฤษฎีกาฉบับนี้ คือ
โดยที่เป็นการสมควรปรับปรุงการจ่าย
เงินช่วยเหลือเพิ่มค่าครองชีพชั่วคราวเพื่อให้เหมาะสมกับสภาวะค่าครองชีพในปัจจุบัน จึงจำเป็นต้องตรา
พระราชกฤษฎีกานี้ขึ้น